als_Latn dik_Latn sag_Latn
Nishani dhe Donald Lu apel partive: Largoni individët e përfshirë në krime, drejtësia të bëjë detyrën pa hezitimPolitike e Martë, 17 Mars, 2015 | 07:40 am
Kreu i shtetit, Bujar Nishani i ka bërë apel klasës politike shqiptare të largojnë pa asnjë ekuivok individët e përfshirë në veprimtari kriminale dhe te zbatojne marreveshjen e arritur pozite-opozite per dekriminalizimin. Gjatë fjalës në konferencën për 24 vjetorin e partneritetit Shqipëri-SHBA, Nishani ka ftuar drejtësinë të bëjë me vendosmëri detyrën, duke theksuar se vendi i vetëm i denjë i personave të tillë që përpiqen të gjejnë vend mes administratës, apo politikës, është përballja me ligjin.
“Nxis me forcë klasën politike të largojnë pa ekuivok individët e përfshirë në veprimtari kriminale, të vendosin barrierë të pakapërcyeshme, për këdo prej tyre që përpiqen të gjejnë vend në jetën politike, apo administratë. Të garantojnë për këta përballjen me ligjin e vetëm me ligjin sot e gjithë ditën. Drejtësia të mos bjerë pre e këtyre individëve, por të zbatojë me përpikmëri ligjin, pasi askush nuk do të shpëtojë prej forcës së ligjit”- tha ai.
Duke sjellë në kujtesë shembjen e regjimit komunist, nishani deklaroi se nëse me atë rrëzim ikën tiranët e diktaturës, sfida e sotme e vendit është shembja e bunkerëve të krimit dhe korrupsionit.
“Cerek shekulli pas rënies së perdes së hekurt shqiptarët larguan tiranët e diktaturës, shembëm bunkerët sfida jonë sot është të shembim bunkerët e krimit dhe korrupsionit, bunkerët e rinj, që vendosen kundër popullit dhe kundër partnerëve strategjikë, apel klasës politike të gjithë shoqërisë se kanosja e krimit dhe korrupsionit nuk duhet të gjej vend e jo më strehim në shoqërinë e lirë e demokratike si duam ta shndërrojnë ne vendin”- tha ai.
Në këtë tryezë, ambasadori amerikan, Donald Lu theksoi se politika shqiptare duhet të luftojë çdo ditë me krimin dhe korrupsionin në Gjykata por edhe në Parlament.
“Të luftojnë çdo ditë me krimin dhe korrupsionin në gjykata e Parlament. Besoj se Shqipëria është e gatshme të përballet me këtë sfidë pa pasur frikë. SHBA nuk besojnë tek një parti e veçantë politike apo tek një udhëheqës por në aftësinë e shqiptarëve për të mbështetur ndryshimin, për të bërë sakrifica për veten dhe fëmijët e tyre. Pjesa e shqiptarëve që përkrahin ndershmërinë dhe progresivitetin janë më e madhe se ata që përkrahin krimin dhe korrupsionin. Unë premtoj se shqiptarët do kenë mbështetjen e SHBA”, tha ambasadori.
als_Latn als_Latn als_Latn als_Latn als_Latn als_Latn als_Latn